mk en mk en en ru mk en en es es tr en en en mk mk mk mk mk mk mk mk mk ru mk mk hbs_cyr en en es es tr en en en ru mk mk mk ru hbs_cyr mk en en es es tr en en en ru mk mk mk ru hbs_cyr mk en en es es tr en en en hbs_cyr mk mk ru mk ru en en en mk hbs_cyr mk mk mk mk mk ru mk hbs_cyr mk mk mk hbs_cyr mk mk mk ru mk mk en ru hbs_cyr en en en en en en mk mk mk mk hbs_cyr en en en en en en en en en en en en en en en en en en en en en en en en en en en en en en en en en en en en en en fr fr fr fr fr en en en en en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr en en ru nb en en en en nl tr it en de en de en en fr en en it zh en es en en en en en en en en fr en en en en en
УНИЦЕФ МК – Блог на Македонското научно здружение за аутизам
Прирачник за родители на деца со состојби од аутистичен спектар и професионалци од нивниот круг на поддршка
Состојбите од аутистичен спектар не престануваат да ја интригираат светската и домашна јавност пред сè поради зачестеноста во нивното појавување, поради нејасните механизми за појава на состојбата и, секако, уште повеќе поради непостоењето унифициран третман. Тешкотиите во сферата на социјалниот развој и остварувањето интеракција и комуникација со средината се сметаат за клучна вулнерабилност кај аутизмот. Тешкотиите во социјалното функционирање се најсилниот фактор што ја предвидува дијагнозата, но и прогнозата кај овие состојби. Во последната декада, истражувањата потврдуваат дека овие рани отстапувања во социјалниот развој придонесуваат за развој на широк спектар предизвици во учењето, што понатаму имаа негативно влијание врз целокупниот развој на детето и врз неговото приспособување во средината.
Нашето практично и теоретско искуство го негира сфаќањето дека децата со аутизам не се социјални или дека немаат желба за социјална интеракција и комуникација. Напротив, децата со состојби од аутистичниот спектар често не располагаат со вештини за секојдневно социјално однесување, па овие тешкотии треба да се препознаат и да се опфатат во една сеопфатна индивидуална програма. Со оглед на важноста на социјалните интервенции за децата со аутизам, императив за професионалците и родителите е да имаат пристап до ресурси посветени на социјалното однесување.
Прирачникот „Поддршка на социјалниот развој и позитивното родителство“ претставува прво вакво четиво објавено во земјава, и тоа на три јазици: македонски, англиски и албански. Во него се обработени 7 поглавја, со кои целосно се опфатени курикулумот за едукација на професионалци и родители и обуките реализирани во неколку јавни установи од социјалната заштита и преку серија виртуелни работилници и вебинари во периодот од јануари до јуни 2020 година. Воведниот дел, во кој се дадени основните карактеристики на ова первазивна состојба, е подготвен врз основа на материјалот изработен од проф. д-р Владимир Трајковски, користен за потребите на обуките. Второто поглавје ги опишува развојните аспекти на социјалните вештини и социјалната комуникација и најчестите предизвици со кои се соочуваат децата со аутизам. Во третото поглавје се дадени насоки за процена на социокомуникациските вештини и рамка за планирање на интервенцијата. Четвртото поглавје ги објаснува практиките базирани на докази и видовите пристапи во подучувањето на оваа ранлива категорија деца. Овие три поглавја се подготвени врз основа на материјалот користен за потребите на обуките, а изработен од м-р Ивана Василевска Петровска. Во петтото поглавје, големо внимание е посветено на начините и алатките за поддршка на детето, и тоа: организациска поддршка, социјалната поддршка, поддршката на комуникацијата и бихејвиоралната поддршка. Петтото поглавје е подготвено врз основа на материјали изработени од м-р Ивана Василевска Петровска и проф. д-р Владимир Трајковски, кои беа користени за потребите на обуките.
Во поново време се зголемува и нашето разбирање за огромното влијание на сензорната чувствителност кај состојбите од спектарот, па на оваа тема е пристапено од практичен аспект во шестото поглавје, кое е подготвено од проф. д-р Владимир Трајковски. Последниот дел, но не и најмалку важен, е сексуалниот развој и сексуалната едукација, неизоставно врзани со социјалното однесување на децата. Седмото поглавје е подготвено врз основа на материјалите искористени за потребите на обуките, а изработени од м-р Тања Станкова.
Прирачникот изобилува со голем број илустрации и примери од практиката што ќе бидат од голема помош за професионалците и родителите.
Ја изразуваме нашата благодарност до рецензентите м-р Радмила Стојковска Алексова и Ирена Лозана, за укажаните забелешки и вредни предлози за приближување на ракописот до неговите ценети читатели. Голема благодарност заслужуваат вработените во канцеларијата на УНИЦЕФ во Скопје и Владата на Обединетото Кралство за финансиската поткрепа на овој прирачник.
Прирачникот  на три јазици со слободен пристам можете да го симнете на следниот ЛИНК.
аутизам, МНЗА, Обединето Кралство, позитивно родителство, Прирачник, социјални вештини, УНИЦЕФ МК
Деветти вебинар: Активности за социјален и комуникациски развој
trajkovski / June 27, 2020June 28, 2020 / Webinar
Почитувани колешки и колеги, драги родители
Се доближивме до крајот на нашите девет вебинари и 2 месеци дружење со вас. Искрено сакаме да ве поканиме на девттиот вебинар што ќе се одржи овој пат во вторник на 30 јуни со почеток во 12:00. Додека другите организации ви наплатуваат семинари, конференции и вебинари ние членовите на Македонското научно здружение за аутизам не го чиниме тоа. Овие вебинари се дел од пректот: „Социјални вештини и позитивно родителство кај деца со АСН“, финансиски подржан од УНИЦЕФ МК и Амбасадата на Велика Британија во Македонија. Девттиот и последен вебинар е со наслов: „Активности за социјален и комуникациски развој“, а ќе го реализира Весна Филиповска, секретар на МНЗА. Модератор ќе биде м-р Ивана Василевска Петровска, потпретседател на МНЗА.
Вебинарот е наменет за специјални едукатори и рехабилитатори, психолози, наставници, студенти, родители и сите кои се заинтересирани за оваа област.
Доколку сакате да учествувате повелете регистрирајте се на следниот ЛИНК. Втората опција е да го следите преку официјалниот Јутјуб канал на Macedonian Scientific Society for Autism.
9 вебинар, аутизам, комуникациски развој, социјален развој, УНИЦЕФ МК
Шести вебинар: Развојни аспекти на социјалните вештини и предизвици кај аутизмот
trajkovski / June 7, 2020June 7, 2020 / Webinar
Почитувани колешки и колеги, драги родители
Имаме чест да ве поканиме на шестиот вебинар што ќе се одржи во четврток на 11 јуни со почеток во 12:00 часот во рамките на серијата вебинари што веќе ги одржуват членовите на Македонското научно здружение за аутизам. Вебинарите се дел од пректот: „Социјални вештини и позитивно родителство кај деца со АСН“, финансиски подржан од УНИЦЕФ МК и Амбасадата на Велика Британија во Македонија. Шестиот вебинар е со наслов: „Развојни аспекти на социјалните вештини и предизвици кај аутизмот“, а ќе го реализира м-р Ивана Василевска Петровска, потпретседател на МНЗА. Модератор ќе биде Весна Филиповска, секретар на МНЗА.
Вебинарот е наменет за специјални едукатори и рехабилитатори, психолози, наставници, студенти, родители и сите кои се заинтересирани за оваа област.
Повелете регистрирајте се на следниот ЛИНК.
аутизам, МНЗА, социјални вештини, УНИЦЕФ МК, шести вебинар
Вебинари за аутизмот на членовите на МНЗА
trajkovski / May 2, 2020 / Webinar
Почитувани колешки и колеги,
Во текот на месец мај и јуни во рамките на проектот „Социјални вештини и поддршка на семејствата кои имаат деца со аутизам“, а кој го реализираме со поддршка на канцеларијата на УНИЦЕФ Македонија и Британската амбасада ќе реализираме вкупно 9 вебинари. Вебинарите ќе се реализираат преку професионалната верзија на програмот Zoom и ќе бидат наменети за специјални едукатори и рехабилитатори, психолози,  доктори по медицина, педагози, студенти, родители и сите други професионалци кои ги тангира оваа проблематика. Вебинарите ќе бидат стримувани во живо на Фејсбук страницата на МНЗА . За да учествувате на истите ќе треба да се пријавите на следната е-пошта secretary@mssa.org.mk и да добиете линк од секретарката на здружението. Вие драги посетители ќе можете да земете учество на вебинарите со прашања и дискусии.
Во прилог се петте вебинари предвидени за месецот мај. Запомнете дека сите се во четврток со почеток точно на пладне.
1.       Сензорна пречувствителност кај аутистичен спектар на нарушувања
7 мај 12:00 часот
2.       Визуелна поддршка + социјална интеракција и комуникација и предизвикувачко однесување
14 мај 12:00 часот
3.       Сексуален развој и сексуална едукација
21 мај 12:00 часот
4.       Проблеми во исхрана и спиење
28 мај 12:00 часот
5.       Родителски групи за поддршка
4 јуни 12:00 часот
аутизам, вебинари, мај 2020, МНЗА, УНИЦЕФ МК
MSSA official web site
Предавањата на вон. проф. д-р Јоана Косевска
МНЗА коорганизатор на конференција во Индија
Нова серија вебинари со светските експерти за аутизмот
„Светските експерти за аутизмот гости на МНЗА“
Обука за неинтегрирани примитивни рефлекси
Users Today : 106
Users Yesterday : 161
This Month : 4030
This Year : 33355
Total Users : 114459
Views Today : 1266
Total views : 477782
Who's Online : 2
Your IP Address : 18.204.56.97
Since December 23rd 2019
Weather forecast Skopje, Macedonia ▸
Follow me on Twitter
Become a Facebook fan
Leave This Blank: Leave This Blank Too: Do Not Change This:
Powered by WordPress | Theme: Aeroblog